ম্যারাথন
ঊনবিংশ শতকের শেষদিকে আধুনিক অলিম্পিক ক্রীড়ায় ম্যারাথন দৌড়কে ক্রীড়াবিষয়রূপে অংশগ্রহণের বিষয়টি প্রস্তাবনায় তুলে ধরা হয়। উদ্যোক্তা এবং সংগঠকগণ এ বৃহৎ জনপ্রিয় ক্রীড়াকে প্রাচীন গ্রীসের গৌরবোজ্জ্বল ঐতিহ্যকে ফিরিয়ে আনার লক্ষ্যেই এ উদ্যোগ গ্রহণ করেন। মাইকেল ব্রিল ম্যারাথন দৌড়কে এথেন্সে ১৮৯৬ সালে অনুষ্ঠিত প্রথম আধুনিক অলিম্পিক গেমসের ক্রীড়াসূচীতে অন্তর্ভুক্ত করতে সচেষ্ট হন।
গ্রীষ্মকালীন অলিম্পিকে দৌড়বাজী
১৯৫২ সালে স্বল্পদূরত্বের প্রতিযোগিতামূলক হন্টনের পর পুরুষদের দৌড়বাজীতে আর কোনো পরিবর্তন হয়নি। একমাত্র ব্যতিক্রম ১৯৭৬ সালের অলিম্পিকে দূরপাল্লার প্রতিযোগিতামূলক হন্টন বাতিল করা হয়। তাই সে বছরে IAAF পৃথকভাবে ৫০ কিমি হাঁটার বিশ্বচ্যাম্পিয়নশিপ আয়োজন করে। ফলে আবার ১৯৮০ সালের অলিম্পিকে এই বিভাগ পুনঃপ্রতিষ্ঠিত হয়। এই দূরপাল্লার প্রতিযোগিতামূলক হন্টন একমাত্র প্রতিযোগিতা যা মহিলাদের বিভাগে নেই। এছাড়া পুরুষদের ডেকাথলন ও ১১০ মিটার বাধাদৌড়ের পরিবর্তে মহিলাদের জন্য যথাক্রমে হেপ্টাথলন ও ১০০ মিটার বাধাদৌড় বিভাগ দুটি আছে।